หุ้นสหรัฐฯปิดในแดนบวก
ดัชนีหุ้นดาวโจนส์  ปิดที่ 12,504.48 จุด เพิ่มขึ้น 135.10 จุด ด้านแนสแดค  ปิดที่ 2,847.21 จุด  เพิ่มขึ้น 68.42 จุด
22 พ.ค. 2555

ดัชนีหุ้นดาวโจนส์  ปิดที่ 12,504.48 จุด เพิ่มขึ้น 135.10 จุด ด้านแนสแดค  ปิดที่ 2,847.21 จุด  เพิ่มขึ้น 68.42 จุด
ตลาดหุ้นสหรัฐฯวานนี้  ปิดบวกอย่างแข็งแกร่ง จากแรงผลักของหุ้นแอปเปิล แม้ว่าหุ้นของเฟซบุ๊ก เว็บไซต์เครือข่ายสังคมออนไลน์ ยังคงน่าผิดหวัง
ดัชนีหุ้นดาวโจนส์ เพิ่มขึ้น 135.10 จุด (1.09 เปอร์เซ็นต์) ปิดที่ 12,504.48 จุด แนสแดค เพิ่มขึ้น 68.42 จุด (2.46 เปอร์เซ็นต์) ปิดที่ 2,847.21 จุด เอสแอนด์พี เพิ่มขึ้น 20.77 จุด (1.60 เปอร์เซ็นต์) ปิดที่ 1,315.99 จุด 
ขณะที่ราคาน้ำมันวานนี้ ดีดกลับขึ้นมาหลังจากดิ่งลงหนักแตะระดับต่ำสุดในรอบหลายเดือนเมื่อสัปดาห์ที่แล้ว เหตุนักลงทุนเข้าซื้อท่ามกลางความกังวลที่โผล่ขึ้นมาอีกครั้งเกี่ยวกับปัญหาอุปทานตึงตัวในตะวันออกกลาง
สัญญาล่วงหน้าน้ำมันดิบชนิดไลต์สวีตครูดของสหรัฐฯ งวดส่งมอบเดือนมิถุนายน เพิ่มขึ้น 1.09 ดอลลาร์ ปิดที่ 92.57 ดอลลาร์ต่อบาร์เรล ส่วนเบรนท์ทะเลเหนือลอนดอน งวดส่งมอบเดือนเดียวกัน เพิ่มขึ้น 1.67 ดอลลาร์ ปิดที่ 108.81 ดอลลาร์ต่อบาร์เรล